CELEX: 62011CN0625
Language: et
Date: 2011-12-06 00:00:00
Title: Kohtuasi C-625/11 P: Polyelectrolyte Producers Group, SNF SAS-i 6. detsembril 2011 . aastal esitatud apellatsioonkaebus Üldkohtu (seitsmes koda laiendatud koosseisus) 21. septembri 2011 . aasta määruse peale kohtuasjas T-268/10: Polyelectrolyte Producers Group, SNF SAS versus Euroopa Kemikaaliamet (ECHA)

28.1.2012   
            
            
               ET
            
            
               Euroopa Liidu Teataja
            
            
               C 25/45
            
         
      Polyelectrolyte Producers Group, SNF SAS-i 6. detsembril 2011. aastal esitatud apellatsioonkaebus Üldkohtu (seitsmes koda laiendatud koosseisus) 21. septembri 2011. aasta määruse peale kohtuasjas T-268/10: Polyelectrolyte Producers Group, SNF SAS versus Euroopa Kemikaaliamet (ECHA)
      (Kohtuasi C-625/11 P)
      (2012/C 25/83)
      Kohtumenetluse keel: inglise
      
         Pooled
      
      
         Apellandid: Polyelectrolyte Producers Group, SNF SAS (esindajad: advokaadid K. Van Maldegem ja R. Cana)
      
         Teised menetlusosalised: Euroopa Kemikaaliamet (ECHA), Madalmaade Kuningriik, Euroopa Komisjon
      
         Apellantide nõuded
      
      Apellandid paluvad Euroopa Kohtul:
      
                  —
               
               
                  Tühistada Üldkohtu määrus kohtuasjas T-268/10; ja
               
            
                  —
               
               
                  tühistada Euroopa Kemikaaliameti („ECHA”) otsus määratleda akrüülamiid määruse nr 1907/2006, mis käsitleb kemikaalide registreerimist, hindamist, autoriseerimist ja piiramist, artiklis 57 nimetatud kriteeriumidele vastava ainena, mille järel kanti akrüülamiid 10. märtsil 2010 määruse nr 1907/2006 artikli 59 alusel kandidaatainete loetelusse; või
               
            
                  —
               
               
                  teise võimalusena suunata asi tagasi Üldkohtusse apellantide tühistamishagi lahendamiseks; ja
               
            
                  —
               
               
                  mõista kõik menetlusega seotud kohtukulud (sealhulgas Üldkohtus kantud kohtukulud) välja kostjalt.
               
            
         Väited ja peamised argumendid
      
      Apellandid väidavad, et Üldkohus rikkus liidu õigust, jättes läbi vaatamata apellantide tühistamishagi ECHA otsuse peale määratleda akrüülamiid määruse nr 1907/2006 artiklis 57 nimetatud kriteeriumidele vastava ainena, mille järel kanti akrüülamiid 10. märtsil 2010 määruse nr 1907/2006 artikli 59 alusel kandidaatainete loetelusse. Täpsemalt leiavad apellandid, et Üldkohus tegi mitmeid vigu faktiliste asjaolude ja apellandi olukorrale kohaldatavate õiguslike asjaolude tõlgendamisel. Selle tulemusel rikuti mitut õigusnormi, täpsemalt siis, kui Üldkohus:
      
                  —
               
               
                  tõlgendas ja kohaldas oma kodukorra artikli 102 lõiget 1 ja aegumistähtaegade arvutamist käsitlevat kohtupraktikat; ja
               
            
                  —
               
               
                  järeldas, et apellantide tühistamishagi ECHA otsuse peale määratleda akrüülamiid määruse nr 1907/2006 artiklis 57 nimetatud kriteeriumidele vastava ainena, mille järel kanti akrüülamiid 10. märtsil 2010 määruse nr 1907/2006 artikli 59 alusel kandidaatainete loetelusse, on vastuvõetamatu.
               
            Neil põhjustel väidavad apellandid, et Üldkohtu määrus kohtuasjas T-268/10 tuleb tühistada ning samuti tuleb tühistada ECHA otsus määratleda akrüülamiid määruse nr 1907/2006 artiklis 57 nimetatud kriteeriumidele vastava ainena, mille järel kanti akrüülamiid 10. märtsil 2010 määruse nr 1907/2006 artikli 59 alusel kandidaatainete loetelusse.